|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **ODLUKE**  **o kriterijima, mjerilima i načinu financiranja decentraliziranih funkcija javnog vatrogastva**  **na području Grada Koprivnice u 2025. godini** | |
| **Grad Koprivnica**  **Služba ureda gradonačelnika** | |
| **Početak savjetovanja**  **04.02.2025.** | **Završetak savjetovanja:**  **Novi rok 23.02.2025.**  **Savjetovanje se skraćuje sa**  **06.03.2025. na 23.02.2025.** |

**RAZLOG DONOŠENJA**

|  |
| --- |
| 1. Zakonska osnova     Vlada Republike Hrvatske je na sjednici održanoj 31. siječnja 2025. godine donijela Uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu („Narodne novine“ broj: 16/25) - u daljnjem tekstu: Uredba i Odluku o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. („Narodne novine“ broj: 16/25) - u daljnjem tekstu: Odluka.  Člankom 7. stavkom 2. točkom 4. Uredbe propisano je da su korisnici pomoći izravnanja na temelju Odluke dužni donijeti vlastite Odluke o kriterijima i mjerilima te načinu financiranja javnih vatrogasnih postrojbi u 2025. godini. Odlukom se utvrđuje raspored sredstava po krajnjim korisnicima.  Gradsko vijeće Grada Koprivnice temeljem članka 40. Statuta Grada Koprivnica donosi Odluke i druge opće akte kojima se uređuje pitanja iz samoupravnog djelokruga Grada Koprivnice.     1. Ocjena stanja i osnovna pitanja koja se uređuju aktom i objašnjenje pojedinih odredbi   Uredbom je utvrđen način financiranja decentraliziranih funkcija te način izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu osiguranih u Državnom proračunu Republike Hrvatske za 2025. godinu prema posebnim zakonima i odlukama o kriterijima i mjerilima za osiguravanje minimalnog financijskog standarda javnih potreba u djelatnostima vatrogastva. Odlukom utvrđuju se minimalni financijski standardi za obavljanje djelatnosti javnih vatrogasnih postrojbi u 2025. godini, u skladu s posebnim propisima, a koja je temelj za planiranje pomoći iz državnog proračuna na godišnjoj razini. Na temelju oba dokumenta izrađena je Odluka o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini - u daljnjem tekstu: Odluka Grada.  Odlukom Grada utvrđeni su kriteriji, mjerila i način financiranja decentraliziranih funkcija javnog vatrogastva na području Grada Koprivnice u 2025. godini za Javnu vatrogasnu postrojbu Grada Koprivnice (u daljnjem tekstu: „JVP Grada“) u okviru sredstva osiguranih u Proračunu Grada Koprivnice. Kriteriji su napravljeni na temelju broja zaposlenih. Odlukom Grada raspoređena su sredstva decentralizacije za pokrivanje rashoda zaposlenih i materijalnih rashoda.  Člancima 1. – 5. utvrđeni su navedeni kriteriji te vrste rashoda koji se planiraju financirati.  Člankom 6. utvrđena je obaveza namjenskog trošenja sredstava i odgovornost odgovorne osobe  Člankom 7. utvrđena je obaveza dostava izvještaja.  Člankom 8. utvrđeno je stupanje na snagu Odluke.     1. Potrebna sredstva za provedbu akta   Sredstva za provedbu odluke planirana su u Proračunu Grada Koprivnice za 2025. godinu u sklopu aktivnosti A301702 Sufinanciranje programa JVP Koprivnica – decentralizacija. |

Procijenjeno je da će ovako skraćeni rok savjetovanja biti dovoljan da se građani upoznaju s navedenom Odlukom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 23.02.2025. godine dostave svoje komentare na Nacrt prijedloga Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice za 2025. godinu putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.